APSTIPRINĀTS

LEEA Valdes sēdē

17.11.2023.

**LEEA Valdes un Revīzijas komisijas**

**VĒLĒŠANU NOLIKUMS**

Šis nolikums nosaka Latvijas Elektroenerģētiķu un Energobūvnieku asociācijas
 (turpmāk – LEEA) Valdes un Revīzijas komisijas ievēlēšanas kārtību.

1. Valdes vai Revīzijas komisijas locekļa kandidātu izvirzīšana.
	1. Jebkurš LEEA biedrs ir tiesīgs izvirzīt Valdes vai Revīzijas komisijas locekļa kandidātus.
	2. Kandidātu izvirzīšana var notikt arī Pārstāvju sapulces laikā.
	3. Pirms iekļaut izvirzīto kandidatūru Valdes vai Revīzijas komisijas locekļa kandidātu sarakstā, ir jāsaņem atbilstošs kandidāta apliecinājums par tā atbilstību un gatavību ieņemt šo amatu.
	4. Pārstāvju sapulce izskata un apstiprina Valdes un Revīzijas komisijas locekļu kandidātu sarakstus.
2. Valdes locekļu ievēlēšanas procedūra.
	1. Valdes locekļu ievēlēšanai LEEA Pārstāvju sapulcē katram balsstiesīgam Pārstāvju sapulces dalībniekam tiek izsniegti divi vēlēšanu saraksti:
	2. Pirmais vēlēšanu saraksts ar valdes locekļu kandidātiem no AS “Latvenergo”, AS “Augstsprieguma tīkls”, AS “Sadales tīkls”, augstākās izglītības iestādēm, fizisko biedru kopām.
	3. Otrais vēlēšanu saraksts ar valdes locekļu kandidātiem no energobūvniekiem, projektētājiem un elektroiekārtu ražotājiem.
	4. No katrā sarakstā iekļautajiem ne mazāk par 7 kandidātiem ievēlami ir 5 valdes locekļi.
	5. Katram balsstiesīgajam Pārstāvju sapulces dalībniekam ir jāaizpilda abi vēlēšanu saraksti, atzīmējot katrā sarakstā valdē ievēlamos valdes locekļu kandidātus - ne vairāk kā 5(piecus) katrā sarakstā.
	6. Ja balsojot kādā sarakstā ir atzīmēti vairāk nekā 5 kandidāti, tad biļetens ar šī saraksta balsojumu tiek anulēts.
	7. Par tiem valdes locekļu kandidātiem no katra saraksta, kas ir ieguvuši vienādu mazāko balsu skaitu iekļūšanai valdē un pretendē uz vienu valdes locekļa vietu, kā arī diviem nākamajiem valdē neiekļuvušajiem kandidātiem, ja par tiem nodots vienāds balsu skaits, Pārstāvju sapulce ar papildus atklātu balsojumu, atsevišķi katrā sarakstā, nosaka prioritāti starp kandidātiem.
3. Revīzijas komisijas locekļu ievēlēšanas procedūra.
	1. Revīzijas komisijas trīs locekļi tiek ievēlēti no vienota saraksta, kurā ir vismaz 4 kandidāti.
	2. Katram balsstiesīgajam Pārstāvju sapulces dalībniekam sarakstā ir jāatzīmē ievēlamie Revīzijas komisijas locekļu kandidāti.
	3. Ja balsojot sarakstā tiek atzīmēti vairāk kā trīs kandidāti, attiecīgais biļetens tiek anulēts.
	4. Par tiem Revīzijas komisijas kandidātiem, kas ir ieguvuši vienādu mazāko balsu skaitu iekļūšanai Revīzijas komisijā un pretendē uz Revīzijas komisijas locekļa vietu, kā arī diviem nākamajiem Revīzijas komisijā neievēlētajiem kandidātiem, ja par tiem nodots vienāds balsu skaits, Pārstāvju sapulce ar papildus atklātu balsojumu, atsevišķi katrā sarakstā, nosaka prioritāti starp kandidātiem.
4. LEEA revīzijas komisijas loceklis nedrīkst vienlaikus būt arī LEEA valdes loceklis.

1. Vēlēšanu rezultātu protokolēšana.
	1. Vēlēšanu komisija sastāda divus vēlēšanu rezultātu protokolus – Valdes locekļu ievēlēšanas protokolu un Revīzijas komisijas ievēlēšanas protokolu.
	2. Valdes locekļu ievēlēšanas protokolā tiek norādīts:
* Pārstāvju sanāksmē reģistrēto pārstāvju skaits un izsniegto balsošanas biļetenu skaits.
* Pārstāvju sanāksmei izvirzītie valdes locekļu kandidāti no katra saraksta un tiem nodoto balsu skaits.
* Pārstāvju sapulcē ievēlētie valdes locekļi no katra saraksta, saskaņā ar katram kandidātam nodoto balsu skaitu .
* Valdes locekļu kandidātu secība katram atsevišķajam valdes locekļu vēlēšanu sarakstam, saskaņā ar katram kandidātam nodoto balsu skaitu.
	1. Revīzijas komisijas ievēlēšanas protokolā tiek norādīts:
* Pārstāvju sanāksmē reģistrēto pārstāvju skaits un izsniegto balsošanas biļetenu skaits.
* Pārstāvju sanāksmei izvirzītie Revīzijas komisijas locekļu kandidāti, un tiem nodoto balsu skaits.
* Pārstāvju sapulcē ievēlētie 3 Revīzijas komisijas locekļi, saskaņā ar katram kandidātam nodoto balsu skaitu .
* Revīzijas komisijas kandidātu secība saskaņā ar katram kandidātam nodoto balsu skaitu.
	1. Katru no protokoliem paraksta visi Pārstāvju sapulcē ievēlētie balsu skaitīšanas komisijas locekļi.